අක්බර්ගේ මරණයෙන් පසු නූර් උද්දීන් මහමුද් ජහන්ගීර් පද්ෂා ඝාෂි නමින් රජ වූ සලීම් කුමරු හිතුවක්කාරයකු වුවද අදක්ෂයකු නොවීය. ඔහුට අති දක්ෂ අමාත්‍ය මණ්ඩලයක් විය. රාජ්‍ය පාලනයට එතරම් උනන්දු නොවූ ඔහු රාජ්‍ය පාලන වගකීම් ඇමති මණ්ඩලයට පවරා කෙළිදෙළෙන් කාලය ගෙවීය. ඔහු සරණ පාවා ගත්තේ එක් මෙහෙසියක පමණි. එහෙත් සිය ගණනින් වූ අන්තඃපුර ස්ත්‍රීන්ගේ ඇසුරද ප්‍රිය කළේය. ඔහුද දිග්විජය කිරීමේ ආසාවෙන් පෙළුණේය. ජහන්ගීර්ගේ රාජ්‍ය පාලනය අක්බාර්ගේ රාජ්‍ය පාලනයට සමාන විය. ඔහු උතුරු ඉන්දියාව මෙන්ම, දකුණු ඉන්දියාව වෙතද තම අවධානය යොමු කළේය. ඔහුට මේවාරය සම්පූර්ණයෙන්ම අත්පත් කර ගැනීමට අවශ්‍ය විය. ක්‍රි. ව. 1597දී ප්‍රතාප් සිංගේ ඇවෑමෙන් මේවාරයේ පාලකයා වූයේ රාණා අමර් සිංය. රාජ්‍යත්වයට පත් පළමු වසරේදීම ජහාන්ගීර් මේවාරය ආක්‍රමණය කිරීම සඳහා සිය මද්දුම පුත්‍රයා වූ පර්වේස්ගේ නායකත්වය යටතේ 20,000 හමුදාවක් එහි යැවීය. එහෙත් ඔහුට මේවාරය අත්පත් කරගත නොහැකි විය.
සලීම් කුමරු රජ වූයේ කාගේ මරණින් පසුවද?
අක්බර්ගේ